OpenLLM-France/wikimedia huggingface dataset:
# Millet (desambiguació)

«Millet» té aquests significats:
* Millet o Molet, follet minúscul
* Musaranya de Millet (Sorex coronatus), mamífer que es troba a Europa
* Millet (Imperi Otomà), terme utilitzat per referir-se a les comunitats confessionals sota l'Imperi Otomà
* Organitzacions:
** Félix Millet, marca històrica francesa de motocicletes
** Millet (empresa) companyia de moda francesa especialitzada en roba esportiva
* Edificis:
** Can Millet, també coneguda com a Can Xammar de Dalt, masia de l'Ametlla del Vallès
** Can Millet (el Masnou), també conegut com a Can Patatetes, casa del Masnou (Maresme)
* Biografies:
** Antoni Millet i Santasusanna, metge català del segle XVIII
** Catherine Millet (1948, Bois-Colombes), escriptora i crítica d'art francesa
** Celeste Lidia Juan Millet, economista i política valenciana
** Jean-François Millet (Gruchy, La Hague, Normandia, 1814 - 1875), pintor realista
** Lluís Maria Millet i Millet (Barcelona 1906 - 1990), músic català, fill de Lluís Millet i Pagès
** Lluís Millet i Pagès (El Masnou, 1867 - Barcelona, 1941), popularment conegut com el Mestre Millet, músic i un dels fundadors de l'Orfeó Català
** Salvador Millet i Pagès (El Masnou, 1852 - 1915), mariner masnoví, germà de Lluís Millet i Pagès
** Fèlix Millet i Tusell (Barcelona, 1935), empresari català, fill de Fèlix Millet i Maristany
** Fèlix Millet i Maristany (Barcelona 1903 - 1967), financer, mecenes i promotor cultural català
** Francesc Millet i Simón
** Salvador Millet i Bel (Viladrau, Osona, 1912 - Barcelona, 1998), economista català
# Chiyo Miyako

Chiyo Miyako (japonès: 都千代) (Prefectura de Wakayama, 2 de maig de 1901 - Yokohama, 22 de juliol de 2018) va ser una supercentenària japonesa, la persona més vella del món entre el 21 d'abril i el 22 de juliol de 2018. És també la vuitena persona verificada més longeva de la història.
Va ser la primera persona més longeva del món nascuda al segle XX i amb la mort d'Ana María Vela Rubio, es va convertir també en la darrera persona viva verificada nascuda el 1901.
Va néixer a Wakayama, a la regió de Kansai, el 2 de maig de 1901 i va viure a Yokohama, a la Prefectura de Kanagawa. Atribuïa la seva longevitat a la ingesta d'anguiles i vi negre i a no haver fumat mai.

## Referències

* ↑ «World's oldest person, Chiyo Miyako, dies in Japan at age 117» (en anglès). USA TODAY.
# Stefan Skoumal

Stefan Skoumal (29 de novembre de 1909 - 28 de novembre de 1983) fou un futbolista alemany. Va formar part de l'equip alemany a la Copa del Món de 1938.
# Catedral d'Edjmiatsín

La catedral d'Edjmiatsín (armeni: Էջմիածնի մայր տաճար, Edjmiatsní mair tatxar), situada a la ciutat armènia de Vagharxapat, és la seu de l'Església Apostòlica Armènia. La majoria dels estudiosos creuen que fou la primera catedral bastida a l'antiga Armènia. Sovint es considera la catedral més antiga del món.
L'església original fou construïda a principis del segle iv (segons la tradició, entre el 301 i el 303) per Gregori l'Il·luminador, sant patró d'Armènia, després de la proclamació del cristianisme com a religió oficial pel rei Tiridates III. La seva ubicació sobre un antic temple pagà és un símbol de la conversió del paganisme al cristianisme. El nucli de l'edifici actual fou bastit per Vahan I Mamikonian el 483/484 després de la destrossa perpetrada per una invasió persa. La catedral fou la seu del catolicós —el cap suprem de l'Església Armènia— des de la seva fundació fins a la segona meitat del segle v.
La seva importància religiosa no impedí que quedés molt deteriorada a l'edat mitjana. El 1441 recuperà el catolicosat, que encara conserva avui en dia, i la Seu Mare de la Santa Edjmiatsín ha estat el centre administratiu de l'Església Armènia des d'aleshores. El 1604, el xa Abbas I de Pèrsia saquejà la catedral i se n'endugué relíquies i pedres a Nova Julfa en un intent d'afeblir el vincle entre els armenis i la seva pàtria.

## Notes

* ↑ Coneguda ocasionalment com a catedral de la Santa Edjmiatsín, la Santa Edjmiatsín (Սուրբ Էջմիածին, Surb Edjmiatsín) o, simplement, Edjmiatsín.
* ↑ La ciutat ha estat coneguda com a «Vagharxapat» durant la major part de la seva història. Entre el 1945 i el 1995, el seu nom oficial fou «Edjmiatsín». Avui en dia, els dos noms es fan servir de manera intercanviable.

## Referències

* ↑ «Cathedral and Churches of Echmiatsin and the Archaeological Site of Zvartnots» (en anglès). Llista del Patrimoni de la Humanitat de la UNESCO. UNESCO. [Consulta: 17 març 2022].
* ↑ «Església armènia». Gran Enciclopèdia Catalana. Grup Enciclopèdia Catalana. [Consulta: 21 agost 2023].
# Gai Màrius Trogus

Gai Màrius Trogus (llatí: Gaius Marius Trogus) va ser un magistrat romà del segle i aC.
Era un dels triumviri monetales en temps d'August. El seu nom apareix en algunes monedes. En una d'aquestes es veu a un costat a August i al revers dos homes drets amb la llegenda llatina C. MARIVS C. F. TRO. III. VIR..

## Referències

* ↑ [https://quod.lib.umich.edu/m/moa/acl3129.0003.001/1184?rgn=full+text;view=image;q1=TrogusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1176. ]
# (305) Gordonia

(305) Gordonia és un asteroide pertanyent al cinturó d'asteroides descobert el 16 de febrer de 1891 per Auguste Honoré Charlois des de l'observatori de Niça, França. Està possiblement nomenat en honor de James Gordon Bennett «Junior» (1841-1918), editor del New York Herald.

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 39. Circumstàncies de la font: presumiblement. Editorial: Springer Science+Business Media. Llengua del terme, de l'obra o del nom: anglès.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(305) Gordonia» (en anglès). Minor Planet Center.
# Al-Ittihad SC Alep

* Aquest article tracta sobre el club de futbol siri. Vegeu-ne altres significats a «Al-Ittihad».
L'Al-Ittihad Sports Club Alep (àrab: نادي الاتحاد الرياضي, Nādī al-Ittiḥād ar-Riyāḍī, ‘Club Esportiu de la Unió’) és un club de futbol sirià de la ciutat d'Alep.

## Història

Va ser fundat el 1949 i reconegut oficialment pel govern en 1953. Els seus partits es juguen a l'Estadi Internacional d'Alep, que té capacitat de 75.000 espectadors, un dels més grans de l'Orient Mitja,
El club va ser fundat el 20 juliol 1949 sota el nom d'Alep Ahli Club, per la fusió de tres equips de futbol-sala a Alep: Janah (l'ala), Osud Shahba (Lleons de Shahba) i Al-Nejmeh (l'Estrella), abans de ser reconegut oficialment pel Ministeri de l'Interior el 25 de gener de 1953. El 1972, el nom del club es va transformar en Al-Ittihad per la decisió del govern sirià.
Ittihad és un dels clubs més populars a Síria i l'Orient Mitjà. També és un dels millors clubs d'Àsia. Es practiquen 20 tipus d'esports en el club.
És el club amb més títols de Síria.

## Palmarès

* Lliga siriana de futbol:
** 1967, 1968, 1977, 1993, 1995, 2005
* Copa siriana de futbol:
** 1966, 1973, 1982, 1984, 1985, 1994, 2005, 2006, 2011

## Referències

* ↑ «Syria - Foundation Dates». [Consulta: 23 desembre 2017].
* ↑ «Syria - List of Champions». rsssf.com. [Consulta: 16 desembre 2017].
* ↑ «Syria - List of Cup Winners». [Consulta: 23 desembre 2017].

## Enllaços externs

* (àrab) Web oficial
* (àrab) Web de seguidors Arxivat 2010-12-08 a Wayback Machine.
* AFC Arxivat 2007-09-28 a Wayback Machine.
# Superior (Colorado)

Superior és una població dels Estats Units a l'estat de Colorado. Segons el cens del 2000 tenia 9.011 habitants.

## Demografia

Segons el cens del 2000, Superior tenia 9.011 habitants, 3.381 habitatges, i 2.285 famílies. La densitat de població era de 880,8 habitants per km².
Dels 3.381 habitatges en un 42,6% hi vivien nens de menys de 18 anys, en un 59,7% hi vivien parelles casades, en un 5,2% dones solteres, i en un 32,4% no eren unitats familiars. En el 21,4% dels habitatges hi vivien persones soles el 0,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,4% tenia menys de 18 anys, un 9,2% entre 18 i 24, un 44,4% entre 25 i 44, un 15,4% de 45 a 60 i un 1,5% 65 anys o més.
L'edat mediana era de 31 anys. Per cada 100 dones de 18 o més anys hi havia 107,3 homes.
La renda mediana per habitatge era de 82.079 $ i la renda mediana per família de 92.543 $. Els homes tenien una renda mediana de 66.265 $ mentre que les dones 37.108 $. La renda per capita de la població era de 36.326 $. Entorn del 2,5% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Superior». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
* ↑ «Geographic Comparison Table- Superior». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
Viccionari
# Cisteller de la Patagònia

El cisteller de la Patagònia (Pseudasthenes patagonica) és una espècie d'ocell de la família dels furnàrids (Furnariidae).

## Hàbitat i distribució

Viu a la vegetació baixa de la Patagònia de l'Argentina occidental.

## Referències

* ↑ «Cisteller de la Patagònia». Cercaterm. TERMCAT, Centre de Terminologia. Rev. 29/04/2021(català)
# Stefan Schwartz

Stefan Schwartz (1 de maig de 1963) és un guionista, director, i actor anglocanadenc més conegut pel llargmetratge Com peix a l'aigua (Shooting Fish) i pel seu treball en les sèries de la BBC Spooks i Luther, a les sèries d'AMC The Walking Dead i Fear the Walking Dead, i també a de Showtime Dexter.

## Filmografia
### Com a director

* Soft Top, Hard Shoulder
* Giving Tongue
* Com peix a l'aigua (Shooting Fish)
* The Abduction Club
* The Best Man
* Hustle
* Spooks/MI-5
* Crash
* Trial & Retribution
* Luther (2010)
* Camelot (2011)
* Dexter (2011–13)
* Being Human (2011)
* House (2012)
* White Collar (2012–13)
* Jo (2012)
* The Walking Dead (2012)
* Revenge (2012)
* Low Winter's Sun (2013)
* Those Who Kill (2013)
* Black Sails (2013)
* The Americans (2014–15) (2016) (2018)
* The Bridge (2014)
* Flesh and Bone (2014)
* Power (2014) (2017)
* Black Sails (2015)
* Fear the Walking Dead (2015–16)
* Power (2016)
* Fear the Walking Dead - tres episodis (2017)
* Us (2017) – llargmetratge
* Nightflyers (2018)
* Pearson (2018)
* NOS4A2 (2019)
* The Boys (2018) (2019)
* The Fortunate Son - pilot (2019)

## Referències

* ↑ «The New York Times». Arxivat de l'original el 2016-03-07. [Consulta: 29 octubre 2019].
* ↑ «Lovefilm.com». Arxivat de l'original el 2012-07-09. [Consulta: 29 octubre 2019].
* ↑ Indiewire.com
# Chatusanja

Chatuzange-le-Goubet és un municipi francès del departament de la Droma, a la regió d'Alvèrnia-Roine-Alps.
# Gai Nauci Rútil (cònsol 475 aC)

Gai Nauci Rútil (llatí: Gaius Nautius Sp. f. Sp. n. Rutilus) va ser un magistrat romà que va viure al segle v aC. Era probablement germà de Espuri Nauci Rútil.
Va ser elegit cònsol per primera vegada l'any 475 aC juntament amb Publi Valeri Publícola, i aquell any va assolar el territori dels volscs, però no va aconseguir portar-los a la batalla. Va ser cònsol per segona vegada el 458 aC amb Luci Minuci Esquilí Augurí. En aquest període va fer la guerra amb èxit als sabins mentre el seu col·lega va ser derrotat pels eques. Rutil va haver de tornar a Roma per nomenar dictador a Luci Quint Cincinnat.

## Referències

* ↑ [https://quod.lib.umich.edu/m/moa/acl3129.0003.001/690?rgn=pages;view=image;q1=RutilusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 682. ]
* Espuri Nauci Rutil ;
** Gai Nauci Rutil, fill de l'anterior, cònsol en el 475 i 458 aEC ;
** Espuri Nauci Rutil, germà de l'anterior, cònsol en el 488 aEC ;
*** Espuri Nauci Rutil, fill de l'anterior, tribú consular en el 424 aEC ;
**** Espuri Nauci Rutil, fill de l'anterior, tribú consular en el 419, 416 i 404 aEC i cònsol en 411 aEC ;
* Espuri Nauci Rutil, cònsol en el 316 aEC ;
* Gai Nauci Rutil, cònsol en el 287 aEC
# (309) Fraternitas

(309) Fraternitas és un asteroide pertanyent al cinturó d'asteroides descobert el 6 d'abril de 1891 per Johann Palisa des de l'observatori de Viena, Àustria. És nomenat per la paraula llatina per fraternitat.

## Vegeu també

* Llista d'asteroides (1-1000)

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 18 octubre 2023].
* 1 2 3 4 5 6 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of minor planet names. Springer, 2003. ISBN 3540002383.

## Enllaços externs

* «(309) Fraternitas» (en anglès). Minor Planet Center. [Consulta: 7 juny 2015].
# Al-Jaish SC Damasc

L'Al-Jaish Sports Club (àrab: نادي الجيش, Nādī al-Jayx, ‘Club de l'Exèrcit’) és un club de futbol sirià de la ciutat de Damasc. Va ser fundat el 1947.

## Palmarès

* Lliga siriana de futbol:
** 1973, 1976, 1979, 1985, 1986, 1998, 1999, 2001, 2002, 2003, 2010, 2013, 2015, 2016, 2017, 2018, 2019
* Copa siriana de futbol:
** 1967, 1986, 1997, 1998, 2000, 2002, 2004, 2014
* Copa de l'AFC de futbol:
** 2004

## Referències

* ↑ «Syria - Foundation Dates». [Consulta: 23 desembre 2017].
* ↑ «Syria - List of Champions». rsssf.com. [Consulta: 16 desembre 2017].
* ↑ «Syria - List of Cup Winners». [Consulta: 23 desembre 2017].
# Michel Kaham

Michel Kaham (Bafang, 1 de juny de 1952) és un exfutbolista camerunès de la dècada de 1980.
Fou internacional amb la selecció de futbol del Camerun amb la qual participà en la Copa del Món de futbol de 1982.
Pel que fa a clubs, destacà a França a Quimper Cornouaille FC, Tours FC i Valenciennes FC.
Un cop retirat fou entrenador a Diamant Yaoundé, Olympic Mvolyé, Unisport Bafang i KSA de Douala.

## Referències

* ↑ Michel Kaham Fitxa i estadístiques a la FIFA
* ↑ Michel Kaham a FootballDatabase.eu
* ↑ «Weltfussball». Arxivat de l'original el 2007-09-29. [Consulta: 16 agost 2019]. (alemany)
* ↑ Michel Kaham a National-Football-Teams.com (anglès)
# Superintendent Vicent

El superintendent Vicente Ruínez o simplement «el Súper», és un personatge de ficció creat per Francisco Ibáñez en 1969 per a la seua sèrie de còmic Mortadel·lo i Filemó. La seua primera aparició va tenir lloc a la historieta El sulfat atòmic.
Porta un poblat bigoti i un vestit blau.
D'entre els personatges habituals, és el de major grau jeràrquic, però de vegades li visiten els seus superiors, normalment el Director General de la TIA. Com a cap dels agents de la T.I.A., és qui assigna les missions a Mortadel·lo i Filemó. Normalment es tracta de les més difícils perquè segons ell "no vol arriscar la vida dels agents valuosos". També es dona el cas que vulga recórrer als seus millors agents, però aquests es troben sempre ocupats, i al final ha de conformar-se amb Mortadel·lo i Filemó.

## Accions recurrents

* El Súper tracta d'una manera despòtica a Mortadel·lo i Filemó.
* El Súper sol agredir-los quan es burlen d'ell o quan l'ignoren en explicar-los els detalls d'una missió.
* Mortadel·lo i Filemó sempre fugen quan El Súper els vol fer provar un invent del Professor Bacteri.
* El Súper normalment sol rebre cops per culpa de les desastroses actuacions de Mortadel·lo i Filemó.
* El Súper persegueix als seus agents en l'última vinyeta. Quan no hi ha persecució sol veure's a Mortadel·lo i Filemó amagats als llocs més inhòspits i remots del planeta (el Desert de gobi, el del Sàhara, els alts del Golan, les Illes Columbretes, l'illa de Pasqua, l'Antàrtida, etc.) mentre al seu costat, un diari dona compte del disbarat que han provocat, mentre adverteix que el Súper està buscant a la parella per un lloc completament diferent.

## Referències

* ↑ Casas, Narciso. Historia y Análisis de los Personajes en el Cómic (en castellà). Bubok, 2015, p. 200. ISBN 8468661562.

## Enllaços externs

* El diccionari de Mortadelo y Filemón per Raúl Tárraga, Carlos Capacete i Víctor Martínez.
# Cavalló

El cavalló o crestall és un amuntegament artificial de terra que segueix una línia amb intenció de separar làmines d'aigua, de conduir corrents d'aigua o d'aturar-les.
La construcció de cavallons es fa servir en diverses pràctiques de regadiu tradicional. Segons l'objectiu desitjat per l'agricultor, els cavallons tindran una separació específica, una alçada, amplada i llargada. Els objectius hom poden resumir en els següents casos:
* Separació de taules de rec, o unitats superficials que reben una dosi de rec per inundació.
* Separació de cultius amb necessitats hídriques diferents, per evitar excés d'irrigació.
* Creació d'ondulacions amb cavallons i solcs per regar en línies, tot controlant el cabal i la durada del corrent d'aigua.
* Encerclament de la soca d'arbres per evitar el contacte directe d'aquesta amb l'aigua.
* Protecció de sembrats hortícoles davant dels corrents de vent, sobre tot si és fred.

## Eines per aconseguir cavallons.

Les eines manuals, quan les circumstàncies ho permeten són substituïdes per arades, arrossegades per força animal o motriu. Les eines manuals són aixades, aixadells i llegons.

## Referències

* ↑ «Resultats de la consulta. Entrada coincident: cavalló.». Institut d'Estudis Catalans. [Consulta: 24 febrer 2020].
* ↑ «Resultats de la consulta: Entrada coincident: crestall.». Institut d'Estudis Catalans. [Consulta: 24 febrer 2020].
# Stefan Schwarz

Hans-Jürgen Stefan Schwarz (Malmö, 18 d'abril de 1969) és un exfutbolista suec, que ocupava la posició de defensa i migcampista defensiu.

## Trajectòria

Comença a destacar al Malmö, al qual arriba provinent del modest Kulladals FF. Posteriorment hi milita al Leverkusen alemany i al SL Benfica portugués.
La temporada 94/95 recala a l'Arsenal FC. També milita a la Fiorentina, al València CF i de nou a Anglaterra, al Sunderland, on es retira el 2003.

## Selecció

Schwarz va ser internacional amb Suècia en 69 ocasions, en les quals marcaria sis gols. Va participar en els Mundials de 1990 i 1994 (en el qual els escandinaus van ser els tercers) i a l'Eurocopa de 1992.

## Títols

* 2 Allsvenskan 1987 i 1988
* 1 Svenska Cupen:1989
* 3 Lliga portuguesa de futbol: 1990/1991, 1991/1992 i 1993/1994
* Copa d'Itàlia 1995/96
* Supercoppa Italiana 1996/97
* Guldbollen (millor jugador suec): 1999

## Referències

* ↑ http://sydsvenskan.se/sport/fotboll/mff/article442740/Har-spelat-i-sex-lander.html Arxivat 2011-08-10 a Wayback Machine.
* ↑ http://www.arseweb.com/people/ex/schwarz.html Arxivat 2010-09-17 a Wayback Machine.
Stefan Schwarz amb Suècia - Caixes de navegació :
Selecció de futbol de Suècia – Copa del Món de futbol de 1990
1 Andersson •
2 J. Eriksson •
3 Hysén •
4 Larsson •
5 Ljung •
6 R. Nilsson •
7 Nyhlén •
8 Schwarz •
9 Engqvist •
10 Ingesson •
11 Jansson •
12 L. Eriksson •
13 Limpar •
14 J. Nilsson •
15 Strömberg •
16 Thern •
17 Brolin •
18 Ekström •
19 Gren •
20 Magnusson •
21 Pettersson •
22 Ravelli •
Seleccionador: Nordin
Selecció de futbol de Suècia – Copa del Món de futbol de 1994
1 Ravelli •
2 R. Nilsson •
3 P. Andersson •
4 Björklund •
5 Ljung •
6 Schwarz •
7 Larsson •
8 Ingesson •
9 Thern •
10 Dahlin •
11 Brolin •
12 Eriksson •
13 M. Nilsson •
14 Kåmark •
15 Lučić •
16 Limpar •
17 Rehn •
18 Mild •
19 K. Andersson •
20 Erlingmark •
21 Blomqvist •
22 Hedman •
Seleccionador: Svensson :
# Charlotte Guillard

Charlotte Guillard (morta el 1557) va ser una de les primeres impressores que va dirigir la impremta Soleil d'Or a París. Annie Parent la va descriure com una "notabilitat de la Rue Saint-Jacques", el carrer del Barri Llatí on es trobava la botiga. Guillard va operar la seva pròpia editorial per a llibres teològics durant els seus dos períodes de viduïtat, és a dir, el 1519–20 i el 1537–57. Tot i que no va ser la primera impressora, succeint tant a Anna Rugerin d'Augsburg (1484) com a Anna Fabri d'Estocolm (1496), va ser la primera impressora amb una carrera significativament coneguda.

## Referències

* ↑ Beech, Beatrice «Charlotte Guillard, A Sixteenth Century Business Woman». Renaissance Quarterly, vol. 36, 3, 1983, pàg. 345–367. DOI: 10.2307/2862159. JSTOR: 2862159.
* ↑ «Charlotte Guillard dans la typographie parisienne». Arxivat de l'original el 2011-07-21. [Consulta: 22 febrer 2009].
* ↑ Craig, Béatrice. Women and Business Since 1500: Invisible Presences in Europe and North America?. Palgrave Macmillan, 2015, p. 59. ISBN 9781137033246.
# Gavrilov (cràter)

Gavrilov és un cràter d'impacte situat a la cara oculta de la Lluna. Es troba al sud del cràter molt erosionat Vernadskiy, i al nord de Vetchinkin.
És una formació circular i relativament simètrica, amb certa erosió de la vora externa. Presenta alguns petits cràters a la meitat oriental de l'interior, i una petita elevació central prop del punt mitjà.

## Cràters satèl·lit

Per convenció, aquests elements són identificats als mapes lunars posant la lletra al costat del punt mitjà del cràter que està més prop de Gavrilov.
| Cràters satèl·lit | Alder Coordenades Diàmetre A 19° 36′ N, 131° 54′ E﻿ / ﻿19.6°N,131.9°E﻿ / 19.6; 131.9﻿ (Alder A) 26 km K 15° 00′ N, 132° 30′ E﻿ / ﻿15.0°N,132.5°E﻿ / 15.0; 132.5﻿ (Alder K) 38 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.